Pskov har fremdeles bevart mye av sine middelaldermurer, bygget fra 1200-tallet og fremover. Innenfor murene av middelalderborgen Krom reiser den 80 meter høye Treenighetskatedralen seg, grunnlagt i 1138 og gjenoppbygd på 1690-tallet. Katedralen inneholder gravmæle over helgenprinsene Vsevolod (død i 1138) og Dovmont (død 1299). Andre gamle katedraler pryder Mirozjskij-klosteret (fullført i 1152), St. Johns (fullført i 1243), og Snetogorskij-klosteret (bygget i 1310 og malt i 1313).